Es isch da  wider mal es zauber-wuchenänd gsii - mit viiiiil sunne und warm und glacé und so… und da hani beschlosse, wider mal e sightseeing - tour z'mache… (und für eu häts es paar föteli imene neue album)  Damal richtig nordweschte uf di ander siite vom Isefjord (das isch dä iischnitt vo norde wo Sjælland fasch i 2 teil teilt). Und dänn hani hüt miis wärli (zvieri, badhose, musig, zläse) iipackt und bin losgfahre. Über Frederikssund und Frederiksværk uf Hundested wo d'fähri uf Rørvig fahrt. Ich parkiere und wett es billet go chaufe, da chunnt de "kondukteur" und fröget öb ich reserviert hebi… reser-hä??? Ja im summer segis immer so voll da mösi me vorher aalüte und reserviere… hmmmpfff. sch… En blick ufd charte hät zeiget, dass es kei sinn macht zum um de ganz fjord umefahre. Da wäri morn na dra… Also - auto anestelle und z'fuess wiiter. chani halt nöd das go aaluege woni ha welle…